Uzye Ukwelenganya Insi Iliwa wuli Kunkolelo?
Uzye insi yitu . . .
yiliwa iciliconganye?
yili wipila kweneko?
yilizipa?
NGE BAIBOLO AKATI WULI?
“E Leza . . . aliwapyela ivilamba vyonsi muminso yawo kutaliwa imfwa swinya, amalanda, ukulila nanti awulumilanye. Ivintu vikali vyasowa napo vyaya.”—Ukuwumbulika 21:3, 4.
UWUZIMA WUNO UNGAZANA NDIWASUWILA MWE BAIBOLO
Ulikunda incito yino Uliwawomba—Ayizeya 65:21-23.
Kutaliwa indwala nuku yimba ukulikonsinye.—Ayizeya 25:8; 33:24.
Kuliwa ukuyitopwa kwamuyayaya nulupwa niviwuza.—Amalumbo 37:11, 29.
UZYE KWENI TUNGASUWILA VINO BAIBOLO AKALANDA?
Pali imilandu yiwili yino yingaleka tusuwile:
E Leza wawa namaka yakuficilizya vino walaya. Mwe Baibolo e Yehova Leza mutupu awino akakwitwa ukuti “uwamaka Yonsi” amuno amaka yakwe yatawa nimpelelecezya. (Ukuwumbulika 15:3) Acino atanga avilwe ukuficilizya vyo walaya ivyakuti alizifya insi yitu. Baibolo walanda, “kwe Leza kweni cingacitwa.”—Mateyu 19:26.
E Leza akalonda nkani ukuficilizya vino walaya. Ukulanjilizya, e Yehova “akalucila” ukuzyulupula awafwe.—Job 14:14, 15.
E Baibolonye akati umwana we Leza, e Yesu, wapozizye awalwale. Nga acani cino wacitizile wowo? Calinji akulonda kwakwe. (Marko 1:40, 41) E Yesu wakolanyanga imiwele ye Yisi pano wavwilizyanga awayinvi.—Yohani 14:9.
Acino tutanga tuvwilike ukuti E Yehova nu Yesu wakalonda ukutwavwa ukuyitopwa uwumi wamuyayaya!—Amalumbo 72:12-14; 145:16; 2 Peter 3:9.
TELA UYELENGANYE
Uzye Leza aliwomba wuli pakutuyanizya insi?
E Baibolo wasuka iwuzyo lyolyo pe MATEYU 48:17, 18 nu DANIEL 3:16, 17.
Sambililani Navinji
ILYASI ILIZIMA LINO E LEZA AKUTUNENA!
Uzye Leza Walondanga Ukuti Insi Yiwe Wuli?
E Baibolo ikalondolola cino Leza welewulizile insi, impindi yino ukucula kulisila, vino vilicitika munsi kunkolelo na wano waliikala munsi.
ILYASI ILIZIMA LINO E LEZA AKUTUNENA!
Uzye Uwufumu Wakwe Leza Acani?
Uzye weweni Imfumu ya Wufumu wakwe Leza, swinya avyani vino Uwufumu wulicita?
tum_Latn kon_Latn swh_Latn tum_Latn lin_Latn tum_Latn bem_Latn tum_Latn cjk_Latn cjk_Latn bem_Latn tum_Latn bem_Latn bem_Latn bem_Latn bem_Latn bem_Latn szl_Latn tum_Latn ron_Latn bem_Latn bem_Latn tum_Latn bem_Latn bem_Latn bem_Latn bem_Latn